Adriana Cristian: „Școală fără profesori nu se poate face” (P)
Școală fără profesori nu se poate face și din păcate toate statele membre au din ce în ce mai puțini tineri care îmbrățișează cariera didactică. Aceasta e o problemă la care trebuie să găsim soluții cât timp nu este prea târziu.
Trebuie să vorbim tot mai mult public despre această problemă pe care o observă zi de zi părinții și asupra căreia atrag atenția directorii liceelor, de mai mult de 10 ani.
Educația lumii se schimbă, iar sistemele clasice nu mai răspund nevoilor de formare. Statele Uniunii Europene trebuie să strângă iarăși rândurile și să își propună o viziune curajoasă: o politică europeană comună pentru educație. Programul Erasmus a demonstrat că se poate! Ca urmare, trebuie create mecanisme speciale de sprijin în transformarea sistemelor de educație neperformante prin:
- organizarea de școli europene de formare inițială și continuă a cadrelor didactice
- adoptarea de înțelegeri europene între statele membre
- politici naționale privind programe de schimb de profesori, cetățeni UE, care să predea în alte țări decât cea de origine pe perioade îndelungate
- finanțarea de consorții școlare europene
- intensificarea schimburilor de elevi între statele membre
- Menținerea finanțărilor europene pentru infrastructura educațională și pentru securizarea accesului la educație, în special pentru copiii din mediile defavorizate
- Implementarea de parteneriate între instituțiile de învățământ românești și cele europene pentru schimburi de experiență și programe de studiu comune
- Creșterea accesului la programele de mobilitate studențească și de formare profesională, cum ar fi Erasmus+, pentru tinerii români
- Inițierea de proiecte culturale trans‐europene care pun în valoare patrimoniul cultural românesc și promovează diversitatea culturală în cadrul UE
- Susținerea și amplificarea prezenței culturii și artelor românești în programele și evenimentele culturale europene
Cu scopul de a reduce euroscepticismul și de a crește participarea cetățenilor europeni în luarea deciziilor vom susține introducerea în programa școlară gimnazială și liceală a unor module ce prezintă Uniunea Europeană (structura, mod de luare a deciziilor, unelte de informare și participare în luarea deciziilor).
În 9 iunie votați oameni bine pregătiți, care sunt cu adevărat pro-europeni și care vin cu soluții la problemele dificile ale momentului. Votați Alianța Dreapta Unită!
Publicat la comanda Partidului Uniunea Salvați România, CMF: 21240009
CITEȘTE ȘI: